इसके साथ ही उन्होंने कहा कि अगर पार्टी सत्ता में बनी रहती है तो सभी श्रेणी के कर्मचारियों को एक विशेष ग्रेड वेतनमान प्रदान किया जाएगा। केंद्र सरकार से वित्त पोषित महात्मा गांधी राष्ट्रीय ग्रामीण रोजगार गारंटी अधिनियम (मनरेगा) में कार्यरत मजदूरों के लिए पार्टी ने कहा कि उनकी मौजूदा दिहाड़ी 150 रुपए से बढ़ाकर 350 रुपए कर दी जाएगी। कौल सिंह ने कहा कि हम केंद्र सरकार से मनरेगा की मजदूरी को 150 रुपए से 350 रुपए तक बढ़ाने के लिए कहेंगे। यदिऐसा नहीं होगा तो हम अपने खुद के संसाधनों से यह मजदूरी प्रदान करेंगे।